《次韵林子衡恶梦之什》
宋代·陈藻

昔人赓诗不赓韵，韵恐不与事相关。
后人未得诗中趣，赓得韵相夸甚难。
相逢索我一梦吟，我欲可以呈孔颜。
若要夜间无恶梦，朝朝心镜好频看。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。